**2. NAPIREND**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2020. augusztus 10-i rendkívüli nyilvános ülésére.**

**Tárgy: Települési önkormányzatok szociális célú tűzifavásárlásához pályázat benyújtása**

Előterjesztő: Kulin Miklós György, polgármester

Előkészítette: Nagy Éva, ügyintéző

Jogszabállyal nem ellentétes.

előterjesztő dr. Szabó Tímea, jegyző

#### Tisztelt Képviselő-testület!

A belügyminiszter pályázatot hirdet a Magyarország 2020. évi központi költségvetéséről szóló 2019. évi LXX. törvény 3. melléklet I. 8. pont szerinti települési önkormányzatok szociális célú tüzelőanyag vásárlásához kapcsolódó támogatására.

Az önkormányzat egy fajta tüzelőanyag megvásárlásához igényelhet támogatást.

Az igényelhető mennyiség az önkormányzat 2019 évi átlagos közfoglalkoztatotti létszám adata, a 2018. évi OSAP 1206 szerinti adatgyűjtés alapján aktív korúak ellátásában részesülők száma, a 2018. évi OSAP 1206 szerinti adatgyűjtés alapján rendszeres gyermekvédelmi kedvezményre jogosultak száma (osztva hárommal), illetve a 2020. január 1-ei lakosságszámból a 80 év feletti korcsoportos adata (osztva kettővel) került meghatározásra.

Balatonhenye település ezen mutatók figyelembe vételével az *ebr42 önkormányzati információs rendszer* adatlapja alapján, keménylombos tűzifából legfeljebb összesen 18 erdei m³ mennyiséget igényelhet.

A támogatás mértéke a kedvezményezett települések besorolásáról és a besorolás feltételrendszeréről szóló 105/2015.(IV.23.) Kor. rendelet 2. melléklete alapján a jelentős munkanélküliséggel sújtott települési önkormányzat vonatkozásában az igényelhető keménylombos fafajta esetében 15.000 Ft/ erdei m3 + Áfa.

A települési önkormányzat vonatkozásában a támogatás felhasználásának a feltétele a támogatáson felül, kemény lombos fafajta esetében 1000 Ft/erdei m3 + Áfa önrész vállalása.

A tűzifa szállításából származó költségek a kedvezményezett önkormányzatot terhelik.

A pályázatok elektronikus rögzítésének határideje 2020. augusztus 31. A benyújtási határidő jogvesztő.

Fentiek alapján szükséges a képviselő testület határozata a pályázaton való részvétel és a hozzá kapcsolódó önerő biztosítása tárgyában.

A pályázati adatlap munkaanyag példánya és a pályázati kiírás az előterjesztés mellékletét képezi.

Kérem, az előterjesztést megvitatni szíveskedjenek.

**Határozati javaslat:**

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**... /2020 (.........) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 18 m³ mennyiségben kemény lombos tűzifára, melyhez a szükséges önerőt összesen 22.860 Ft (18.000 Ft+ Áfa) összegben biztosítja.

Balatonhenye Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2020. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kulin Miklós György, polgármester

Határidő: 2020. augusztus 31.